CELEX: 32019D2003
Language: hu
Date: 2019-11-28 00:00:00
Title: A Bizottság (EU, Euratom) 2019/2003 végrehajtási határozata (2019. november 28.) Írországnak a személyszállítás tekintetében a héasajátforrás-alap kiszámítása céljából bizonyos közelítő becslések 2023 végéig történő további alkalmazására való felhatalmazásáról (az értesítés a C(2019) 8593. számú dokumentummal történt) (Csak az angol nyelvű szöveg hiteles)

2.12.2019   
               
               
                  HU
               
               
                  Az Európai Unió Hivatalos Lapja
               
               
                  L 310/52
               
            
         A BIZOTTSÁG (EU, Euratom) 2019/2003 VÉGREHAJTÁSI HATÁROZATA
         (2019. november 28.)
         Írországnak a személyszállítás tekintetében a héasajátforrás-alap kiszámítása céljából bizonyos közelítő becslések 2023 végéig történő további alkalmazására való felhatalmazásáról
         
            
               (az értesítés a C(2019) 8593. számú dokumentummal történt)
            
         
         
            (Csak az angol nyelvű szöveg hiteles)
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Atomenergia-közösséget létrehozó szerződésre,
         tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második franciabekezdésére,
         a saját forrásokkal foglalkozó tanácsadó bizottsággal folytatott konzultációt követően,
         mivel:
         
                     (1)
                  
                  
                     A 2006/112/EK tanácsi irányelv (2) 371. cikke értelmében Írország továbbra is mentesítheti az irányelv X. mellékletének B. részében említett ügyleteket, amennyiben 1978. január 1-jén mentesítette azokat. E cikknek megfelelően az említett ügyleteket figyelembe kell venni a héasajátforrás-alap meghatározásához.
                  
               
                     (2)
                  
                  
                     A 2010/5/EU, Euratom bizottsági határozat (3) felhatalmazta Írországot arra, hogy a héasajátforrás-alap kiszámítása céljából 2009. január 1-jétől 2018. december 31-ig közelítő becsléseket alkalmazzon a 2006/112/EK irányelv X. mellékletének B. része 10. pontjában említett ügylet – a személyszállítás – tekintetében.
                  
               
                     (3)
                  
                  
                     2019. április 30-i levelében Írország felhatalmazást kért a Bizottságtól arra, hogy a héasajátforrás-alap kiszámítása céljából bizonyos közelítő becsléseket alkalmazzon. Írország nem tudja pontosan kiszámítani a héasajátforrás-alapot a 2006/112/EK irányelv X. melléklete B. részének 10. pontjában említett ügyletek – a személyszállítás – tekintetében. Az ilyen számítás valószínűsíthetően indokolatlan adminisztratív terhet jelent ahhoz képest, amilyen hatást ezek az ügyletek Írország összesített héasajátforrás-alapjára gyakorolnak. Írország közelítő becslések alkalmazásával képes számítást végezni az ügyletek e kategóriájára nézve. Írországot ezért fel kell hatalmazni arra, hogy továbbra is közelítő becsléseket alkalmazzon a héasajátforrás-alap kiszámításához a személyszállítás tekintetében.
                  
               
                     (4)
                  
                  
                     Az átláthatóság és a jogbiztonság érdekében célszerű korlátozni a felhatalmazás időbeli hatályát.
                  
               ELFOGADTA EZT A HATÁROZATOT:
         
            1. cikk
            Írország felhatalmazást kap arra, hogy a héasajátforrás-alap kiszámítása céljából 2019. január 1-jétől 2023. december 31-ig közelítő becsléseket alkalmazzon a 2006/112/EK irányelv X. mellékletének B. része 10. pontjában említett személyszállítás tekintetében.
         
         
            2. cikk
            Ennek a határozatnak Írország a címzettje.
         
         
            Kelt Brüsszelben, 2019. november 28-án.
            
               
                  a Bizottság részéről
               
               Günther OETTINGER
               
                  a Bizottság tagja
               
            
         
         
            (1)  HL L 155., 1989.6.7., 9. o.
         
         
            (2)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).
         
            (3)  A Bizottság 2010/5/EU, Euratom határozata (2009. december 22.) Írországnak a héa-sajátforrások alapjának kiszámításához bizonyos közelítő becslések alkalmazására való felhatalmazásáról (HL L 3., 2010.1.7., 19. o.).